**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԻՑ ԱՐՏԱՀԱՆՎՈՂ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔ ՆԵՐՄՈՒԾՎՈՂ ԹԱՆԿԱՐԺԵՔ ՄԵՏԱՂՆԵՐԻ ԿԱՄ ԹԱՆԿԱՐԺԵՔ ՄԵՏԱՂՆԵՐՈՎ ՊԱՏՎԱԾ ՄԵՏԱՂՆԵՐԻ ՆԿԱՏՄԱՄԲ «ՎԵՐԱՄՇԱԿՈՒՄ` ՄԱՔՍԱՅԻՆ ՏԱՐԱԾՔԻՑ ԴՈՒՐՍ» ՄԱՔՍԱՅԻՆ ԸՆԹԱՑԱԿԱՐԳԻ ԿԻՐԱՌՄԱՆ ՄԱՍԻՆ» Հայաստանի Հանրապետության ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| Հ/Հ | Առաջարկության հեղինակը, գրության ամսաթիվը, գրության համարը | Առաջարկության բովանդակությունը | **Առաջարկությունն ընդունելու կամ մերժելու վերաբերյալ եզրակացությունը** | **Առաջարկն ընդունելու կամ մերժելու վերաբերյալ դիրքորոշումը** |
| 1. | ՀՀ պետական եկամուտների կոմիտե  / 01/3-2/37257-2020/  14.06.2020թ․ | «Հայաստանի Հանրապետության տարածքից արտահանվող և Հայաստանի Հանրապետության տարածք ներմուծվող թանկարժեք մետաղների կամ թանկարժեք մետաղներով պատված մետաղների նկատմամբ «վերամշակում՝ մաքսային տարածքից դուրս» մաքսային ընթացակարգի կիրառման մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.   1. Նախագիծը մշակվել է Եվրասիական տնտեսական հանձնաժողովի կոլեգիայի 21.04.2015թ. N 30 որոշման 14-րդ հավելվածով հաստատված՝ «Թանկարժեք մետաղները և թանկարժեք մետաղներ պարունակող հումքային ապրանքները Եվրասիական տնտեսական միության մաքսային տարածք ներմուծելու և Եվրասիական տնտեսական միության մաքսային տարածքից արտահանելու մասին» կարգի (այսուհետ՝ Կարգ) 10-րդ կետին համապատասխան, որի համաձայն՝ թանկարժեք մետաղների կամ թանկարժեք մետաղներից պատվածք ունեցող մետաղների (ԵԱՏՄ ԱՏԳ ԱԱ 7106-ից, 7107 00 000 0, 7108-ից, 7109 00 000 0, 7110 և 7111 00 000 0 ծածկագրերից)՝ «մաքսային տարածքից դուրս վերամշակում» մաքսային ընթացակարգով ձևակերպումը չի թույլատրվում, եթե վերամշակումից ստացվող արդյունք են համարվում ոսկերչական արտադրատեսակները, վարպետների ձեռքով պատրաստված ոսկյա և արծաթյա արտադրատեսակները, թանկարժեք մետաղներից կամ թանկարժեք մետաղներից պատվածք ունեցող մետաղներից այլ արտադրատեսակներ և դրանց մասերը (ԵԱՏՄ ԱՏԳ ԱԱ 7113, 7114, 9003 19 000 1, 9021 29 000 0\*, 9101\*\*, 9102\*\*, 9103\*\*, 9105 \*\*, 9111\*\*, 9112\*\*, 9113 10 100 0, 9608 10 920 0-ից, 9608 10 990 0-ից և 9608 30 000 0 ծածկագրերից)՝ բացառությամբ այն դեպքերի, երբ անդամ պետության կողմից մաքսային տարածքից դուրս վերամշակման համար այդ ապրանքների արտահանման նկատմամբ քանակական սահմանափակումներ սահմանելու մասին միակողմանիորեն որոշում է ընդունվել «Երրորդ երկրների առնչությամբ ոչ սակագնային կարգավորման միջոցների մասին» արձանագրության («Եվրասիական տնտեսական միության մասին» 29.05.2014թ. պայմանագրի թիվ 7 հավելված) X բաժնին համապատասխան: Այդ դեպքում այդ ապրանքների՝ «մաքսային տարածքից դուրս վերամշակում» մաքսային ընթացակարգով ձևակերպումն իրականացվում է պետական վերահսկողության ակտն անդամ պետության մաքսային մարմին ներկայացնելու դեպքում: Թանկարժեք քարերի՝ Հայաստանի Հանրապետության տարածքից երրորդ երկրներ արտահանման և Հայաստանի Հանրապետության տարածք երրորդ երկրներից ներմուծման ժամանակ պետական վերահսկողության ակտ տրամադրելու կարգը և պետական վերահսկողության ակտի ձևը սահմանվել է ՀՀ կառավարության 05.11.2015թ. N 1331-Ն որոշմամբ: Ընդ որում, տվյալ որոշման 1-ին հավելվածով հաստատված կարգի 2-րդ կետի համաձայն՝ տվյալ կարգով սահմանված հարաբերությունները կարգավորվում են նաև Եվրասիական տնտեսական հանձնաժողովի կոլեգիայի 16.08.2012թ. «Ոչ սակագնային կարգավորման ոլորտում նորմատիվ իրավական ակտերի մասին» N 134 որոշման դրույթներին համապատասխան: Մինչդեռ, նշյալ որոշմամբ սահմանված՝ թանկարժեք մետաղների և թանկարժեք մետաղներ պարունակող հումքային ապրանքների Եվրասիական տնտեսական միության մաքսային տարածք ներմուծելու և Եվրասիական տնտեսական միության մաքսային տարածքից արտահանելու կարգի վերաբերյալ դրույթներն ուժը կորցրած են ճանաչվել և նշյալ կարգավորումները ներկայումս ամբողջությամբ վերախմբագրվել են Եվրասիական տնտեսական հանձնաժողովի կոլեգիայի 21.04.2015թ. N 30 որոշման 14-րդ հավելվածով հաստատված Կարգում: Ընդ որում, Կարգում, ի թիվս այլոց, սահմանված են նաև թանկարժեք մետաղների և թանկարժեք մետաղներ պարունակող հումքային ապրանքների պետական վերահսկողության իրականացման կանոնները (Կարգի հավելված 2), ինչպես նաև պետական վերահսկողության ակտի ձևը (Կարգի հավելված 1):   Ելնելով վերոգրյալից՝ հայտնում ենք, որ ներկայումս կիրառվող ՀՀ կառավարության 05.11.2015թ. N 1331-Ն որոշմամբ սահմանված իրավակարգավորումները մասամբ չեն համապատասխանում Կարգով սահմանված դրույթներին: Հետևաբար, Նախագծի լիարժեք իրավակիրարկումն ապահովելու նպատակով առաջարկում ենք քննարկել նաև ՀՀ կառավարության 05.11.2015թ. N 1331-Ն որոշումը Կարգին համապատասխանեցնելու նպատակահարմարության հարցը:   1. Նախագծի Հավելված 2-ի II-րդ բաժնով սահմանված են տվյալ հավելվածով սահմանված՝ արտաքին տնտեսական գործունեության մասնակիցների կողմից թանկարժեք մետաղների կամ թանկարժեք մետաղներով պատված մետաղների (ԵԱՏՄ ԱՏԳ ԱԱ 7106-ից, 7107 00 000 0, 7108-ից, 7109 00 000 0, 7110 և 7111 00 000 0 ծածկագրեր) արտահանման լիցենզավորման ընթացակարգում օգտագործվող հասկացությունները, որտեղ նշված մի շարք հասկացություններ (թանկարժեք մետաղներ, հայտատու, լիցենզիա) կրկնում են Կարգով սահմանված հասկացությունները: Հետևաբար, առաջարկում ենք նշյալ բաժնում սահմանել, որ տվյալ ընթացակարգում օգտագործվող մյուս հասկացությունները կիրառվում են «Երրորդ երկրների առնչությամբ ոչ սակագնային կարգավորման միջոցների մասին» արձանագրությամբ («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 7 հավելված) և Եվրասիական տնտեսական հանձնաժողովի կոլեգիայի 21.04.2015թ. N 30 որոշման 14-րդ հավելվածով հաստատված Կարգով սահմանված իմաստներով: 2. Նախագծի Հավելված 2-ի IV-րդ բաժնի 11-րդ կետի համաձայն՝ Մաքսային ոլորտի լիազոր մարմինը Լիազոր մարմին է ներկայացնում 2020 թվականի ընթացքում, եռամսյակային պարբերականությամբ` արտաքին տնտեսական գործունեության մասնակիցների կողմից «վերամշակում՝ մաքսային տարածքից դուրս» մաքսային ընթացակարգով ձևակերպված Հայաստանի Հանրապետությունից թանկարժեք մետաղների կամ թանկարժեք մետաղներով պատված մետաղների (ԵԱՏՄ ԱՏԳ ԱԱ 7106-ից, 7107 00 000 0, 7108-ից, 7109 00 000 0, 7110 և 7111 00 000 0 ծածկագրեր) արտահանման/ներմուծման բնաիրային ծավալների մասին տեղեկատվություն: Մինչդեռ, հստակ չէ, թե մաքսային ոլորտի լիազոր մարմինը ինչպիսի ձևաչափով պետք է ներկայացնի պահանջվող տեղեկատվությունը: Հետևաբար, տվյալ մասով առաջարկում ենք Նախագծի նշյալ կետը լրամշակել: 3. Նախագծի Հավելված 2-ի V-րդ բաժնի 19-րդ կետի համաձայն՝ մեկանգամյա կամ գլխավոր լիցենզիայի ժամկետը չի կարող գերազանցել մեկ տարին: Լիցենզիայի ժամկետի ավարտ է համարվում համապատասխան տարվա ավարտը: Առաջարկում ենք վերոնշյալ կետը խմբագրել՝ համապատասխանեցնելով «Եվրասիական տնտեսական միության մասին» 29.05.2014թ. պայմանագրի 7-րդ հավելվածով հաստատված՝ ապրանքների արտահանման և (կամ) ներմուծման լիցենզիաների ու թույլտվությունների տրամադրման կանոնների 9-րդ կետով սահմանված՝ մեկանգամյա և հիմնական լիցենզիաների համար նախատեսված ժամկետային կարգավորումներին: Միաժամանակ, առաջարկում ենք, նշյալ բաժնում առանձին կետով սահմանել նաև լիցենզիայի կորստի դեպքում հնարավոր գործողությունների վերաբերյալ կարգավորումներ՝ հիմք ընդունելով վերոնշյալ պայմանագրի 7-րդ հավելվածով հաստատված՝ ապրանքների արտահանման և (կամ) ներմուծման լիցենզիաների ու թույլտվությունների տրամադրման կանոնների 21-րդ կետով սահմանված ընթացակարգը: | **Ընդունվել է ի գիտություն**  **Ընդունվել է**  **Ընդունվել է**  **Ընդունվել է** | Ներկայումս ՀՀ էկոնոմիկայի նախարարության կողմից մշակվում է իրավական կարգավորումների փաթեթ ՀՀ կառավարության 05.11.2015թ. N 1331-Ն որոշումը՝ Եվրասիական տնտեսական հանձնաժողովի կոլեգիայի 21.04.2015թ. N 30 որոշման 14-րդ հավելվածով հաստատված՝ «Թանկարժեք մետաղները և թանկարժեք մետաղներ պարունակող հումքային ապրանքները Եվրասիական տնտեսական միության մաքսային տարածք ներմուծելու և Եվրասիական տնտեսական միության մաքսային տարածքից արտահանելու մասին» կարգին համապատասխանեցնելու նպատակով։  Նախագծում կատարվել է համապատասխան փոփոխություն:  Նախագծում կատարվել է համապատասխան փոփոխություն:  Նախագծում կատարվել է համապատասխան փոփոխություն: |
| 2. | ՀՀ ֆինանսների նախարարություն  / 01/2-4/8981-2020/  17․06․2020թ․ | Ս.թ. հունիսի 3-ի Ձեր թիվ 01/4873-2020 գրությամբ ներկայացված՝ «Հայաստանի Հան­րա­պետության տարածքից արտահանվող և Հայաստանի Հանրապետության տարածք ներ­մուծ­վող թանկարժեք մետաղների կամ թանկարժեք մետաղներով պատված մետաղների նկատ­մամբ «Վերամշակում՝ մաքսային տարածքից դուրս» մաքսային ընթացակարգի կիրառ­ման մասին» ՀՀ կառավարության որոշման նախագծի վերաբերյալ հայտ­նում ենք, որ դիտո­ղություններ և առաջարկություններ չկան: | Ընդունվել է ի գիտություն |  |